Канфіскаваная кантрабандная партыя зброі
**Кантрабанда** (італ.: contrabbando, ад італ. Contra — супраць і італ. Bando — урадавы ўказ) — незаконнае перамяшчэнне праз дзяржаўную мяжу тавараў, каштоўнасцяў і іншых прадметаў, гэта значыць перасоўванне тавараў, каштоўнасцяў і іншых прадметаў, якое суправаджаецца парушэннем патрабаванняў мытнага заканадаўства.

Цыгарэты
--------

Кантрабанда ў Англію расійскіх цыгарэт, схаваных у бетонным блоку (2010 г.)
У 2012 годзе траціна сусветнага экспарту цыгарэт прыпала на кантрабанду. Прыбытковасць кантрабанды адной скрыні (50 блокаў) цыгарэт склала $1766, фургона — $78 500, кантэйнера — $1,57 млн.

Беларусь
--------

Паводле 228-га артыкула Крымінальнага кодэкса Рэспублікі Беларусь 1999 года, кантрабанда вартасцю звыш 2000 базавых велічыняў караецца спагнаннем або абмежаваннем свабоды на тэрмін да 5 гадоў. Пагатоў кантрабанда дурманлівых і радыёактыўных рэчываў, атруты, выбухоўкі, зброі і боепрыпасаў караецца пазбаўленнем свабоды на тэрмін ад 3 да 7 гадоў з магчымай канфіскацыяй маёмасці. За кантрабанду ў змове з іншай асобай, або з гвалтам супраць мытніка, ці асабліва небяспечных дурманлівых рэчываў прадугледжваецца зняволенне ад 5 да 10 гадоў з магчымай канфіскацыяй маёмасці. Кантрабанда ў складзе арганізаванай групы караецца зняволеннем ад 7 да 12 гадоў з магчымай канфіскацыяй маёмасці.

Артыкул 14.1 Кодэкса Рэспублікі Беларусь аб адміністрацыйных правапарушэннях 2003 года прадугледжвае спагнанне ад 30 да 50 базавых велічыняў (б.в.) з магчымай канфіскацыяй тавара і транспартнага сродку, на якім яго везлі, за правоз тавараў (вартасцю менш за 2000 б.в.) праз мяжу ў абыход мытні. Пагатоў з індывідуальнага прадпрымальніка (ІП) ў такім выпадку спаганялі ад 100 да 150 базавых велічыняў, з юрыдычнай асобы — ад 500 да 800 базавых велічыняў, таксама з магчымай канфіскацыяй тавару і транспарта. Правоз тавараў, якія падлягаць дэклараванню, праз мытню ў тайніку або з наданнем выгляду іншага тавара прадугледжвае спагнанне да 30 базавых велічыняў з магчымай канфіскацыяй тавара, тайніка і транспарта. Пагатоў з ІП спаганялі да 100 базавых велічыняў, з юрыдычнай асобы — да 500 базавых велічыняў, таксама з магчымай канфіскацыяй тавара, тайніка і транспарта.

У культуры
----------

Паэт Янка Сіпакоў напісаў баладу «Кантрабанда» пра беларускага першадрукара Францыска Скарыну.

Галерэя
-------

* Кантрабанда 550 кг марыхуаны на грузавіку (Аргенціна, 2017 г.)Кантрабанда 550 кг марыхуаны на грузавіку (Аргенціна, 2017 г.)
* Кантрабанда 10 кг метамфетаміну ў аўтамабільнай шыне (ЗША, 2014 г.)Кантрабанда 10 кг метамфетаміну ў аўтамабільнай шыне (ЗША, 2014 г.)

Заўвагі
-------

1. ↑  *Леанід Лахманенка.* «Абарона беларускіх брэндаў становіцца пытаннем нацыянальнай бяспекі краіны» // *Звязда* : газета. — 30 ліпеня 2013. — № 139 (27504). — С. 6. — ISSN 1990-763x.
2. ↑  Артыкул 228. Кантрабанда // Крымінальны кодэкс Рэспублікі Беларусь, 2018 г.
3. ↑  Артыкул 14.1. Перамяшчэньне тавараў праз мытную мяжу Мытнага саюза па-за вызначанымі заканадаўствам месцамі або ў неўсталяваны час // Кодэксы Рэспублікі Беларусь, 2018 г.
4. ↑  Янка Сіпакоў.  Кантрабанда **(нявызн.)**, *Партал «Кароткі зьмест»* (2018). Праверана 14 ліпеня 2018.

Літаратура
----------

* Беларуская энцыклапедыя: У 18 т. Т. 8: Канто — Кулі / Рэдкал.: Г. П. Пашкоў і інш. — Мн. : БелЭн, 1999. — Т. 8. — С. 5. — 10 000 экз. — ISBN 985-11-0035-8. — ISBN 985-11-0144-3 (т. 8).
* *Канстанцін Нашчынец.* Кантрабанда як сацыяльная з’ява // *Беларуская думка* : часопіс. — Студзень 2018. — № 1. — С. 91-97. — ISSN 1990-763x.

Спасылкі
--------

|  |  |
| --- | --- |
| commons: | Кантрабанда на Вікісховішчы |

* Як гэта працуе: кантрабанда беларускіх цыгарэт **(нявызн.)**, *Партал «Салігорск.орг»* (26 студзеня 2016). Праверана 14 ліпеня 2018. Архівавана 1 верасня 2018.
* Кантрабанда **(нявызн.)**, *Газета «Звязда»* (21 чэрвеня 2018). Праверана 14 ліпеня 2018.
* Кантрабанда **(нявызн.)**, *Газета «Новы час»* (22 студзеня 2018). Праверана 14 ліпеня 2018.
* Кантрабанда **(нявызн.)**, *Еўрарадыё* (26 чэрвеня 2018). Праверана 14 ліпеня 2018.
* Кантрабанда **(нявызн.)**, *Тэлеканал «Белсат»* (26 чэрвеня 2018). Праверана 14 ліпеня 2018.
* Кантрабанда **(нявызн.)**, *Беларуская рэдакцыя Польскага Радыё* (21 чэрвеня 2018). Праверана 14 ліпеня 2018.
* Кантрабанда **(нявызн.)**, *Партал «Крыніца»* (10 лютага 2016). Праверана 14 ліпеня 2018. Архівавана 18 студзеня 2021.
* Кантрабанда **(нявызн.)**, *Радыё «Спутнік»* (24 лістапада 2016). Праверана 14 ліпеня 2018.

|  |  |
| --- | --- |
| ⚙️   Слоўнікі і энцыклапедыі | Вялікая каталанская · Вялікая расійская (старая версія) · Канадская · Britannica (онлайн) · Universalis · Швейцарскі гістарычны |
| Нарматыўны кантроль | BNE: XX524690 · BNF: 13318522x · GND: 4179825-9 · LCCN: sh85123713 · NKC: ph124004 |